sagorsarker/bangla-wikipedia huggingface dataset:
মোস্তাফিজুর রহমান (নোয়াখালীর রাজনীতিবিদ)

মোস্তাফিজুর রহমান বাংলাদেশের নোয়াখালী জেলার রাজনীতিবিদ, মুক্তিযুদ্ধের সংগঠক ও নোয়াখালী-২ আসনের সাবেক সংসদ সদস্য।
মোস্তাফিজুর রহমান নোয়াখালী জেলায় জন্মগ্রহণ করেন।
মোস্তাফিজুর রহমান ১৯৬২ সালে সিরাজুল আলম খানের নেতৃত্বে গঠিত স্বাধীন বাংলা নিউকক্লয়াসের সক্রিয় সংগঠক ছিলেন। তিনি ১৯৬৯ সালে পূর্বপাকিস্তান ছাত্রলীগের প্রথমে কেন্দ্রীয় দপ্তর সম্পাদক ও পরে প্রচার সম্পাদক ছিলেন। তিনি ঊনসত্তরের গণঅভ্যুত্থানে ভূমিকা পালন করেন। ১৯৭১ সালে মুক্তিযুদ্ধ চলাকালীন তিনি বৃহত্তর নোয়াখালী বিএলএফের রাজনৈতিক শাখার প্রধান ছিলেন।
জাতীয় সমাজতান্ত্রিক দলের (জাসদ) অন্যতম প্রতিষ্ঠাতা ছিলেন তিনি। জাসদের সহযোগী সংগঠন জাতীয় কৃষক লীগের সাধারণ সম্পাদক এবং জাতীয় সমাজতান্ত্রিক দলের কেন্দ্রীয় কার্যকরী কমিটির সদস্য ও স্থায়ী কমিটির সদস্য ছিলেন তিনি।
১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি নোয়াখালী-২ আসন থেকে সংসদ সদস্য নির্বাচিত হয়েছিলেন।
মোস্তাফিজুর রহমান ৩ নভেম্বর ২০১৩ সালে ঢাকায় মৃত্যুবরণ করেন।
কাইয়ারি কালচো

কাইয়ারি কালচো (সাধারণত শুধুমাত্র কাইয়ারি নামে পরিচিত) হচ্ছে কাইয়ারি ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২০ সালের ৩০শে মে তারিখে প্রতিষ্ঠিত হয়েছে। কাইয়ারি কালচো তাদের সকল হোম ম্যাচ কাইয়ারির সারদেয়না এরিনায় খেলে থাকে; যার ধারণক্ষমতা হচ্ছে ১৬,২৩৩। বর্তমানে এই ক্লাবের ম্যানেজারের দায়িত্ব পালন করছেন এউজেবিয়ো দি ফ্রাঞ্চেস্কো এবং সভাপতির দায়িত্ব পালন করছেন তমাসো জুলিনি। ইতালীয় রক্ষণভাগের খেলোয়াড় লুকা চেপ্পিতেল্লি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কাইয়ারি কালচো এপর্যন্ত ৮টি শিরোপা জয়লাভ করেছে; যার মধ্যে ১টি সেরিয়ে আ শিরোপা, ১টি সেরিয়ে বি, ৪টি সেরিয়ে চি, ১টি কোপ্পা ইতালিয়া সেরিয়ে চি এবং কাম্পিওনাতো সার্দো দি ই দিভিজিওনে শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, কাইয়ারি কালচোর সবচেয়ে বড় সাফল্য হচ্ছে ১৯৯৩–৯৪ উয়েফা কাপের সেমি ফাইনালে পৌঁছানো; যেখানে তারা ইন্টার মিলানের কাছে সামগ্রিকভাবে ৩–৫ গোলের ব্যবধানে হেরে গিয়েছিল।
উয়েফা কাপ:
এভারটন মাতাম্বানাদজো

এভারটন জেভিকমবোরিরো মাতাম্বানাদজো (; জন্ম: ১৩ এপ্রিল, ১৯৭৬) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৬ থেকে ১৯৯৯ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। এছাড়াও, ম্যাশোনাল্যান্ড এ দল, ম্যাশোনাল্যান্ড অনূর্ধ্ব-২৪ ও ম্যাশোনাল্যান্ড কিশোর দলের সদস্য ছিলেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন এভারটন মাতাম্বানাদজো।
তার যমজ ভ্রাতা ডার্লিংটন মাতাম্বানাদজো ম্যাশোনাল্যান্ডের পক্ষে প্রথম-শ্রেণীর ক্রিকেটে অংশ নিয়েছেন। বেশ সংক্ষিপ্ত সময়ের জন্যে তার আন্তর্জাতিক খেলোয়াড়ী জীবন শেষ হয়ে যায় মূলতঃ হাঁটুর আঘাতে জর্জরিত হবার কারণে। ক্রিকেট খেলা থেকে চলে আসার পর পেশাদারী পর্যায়ে স্টক ব্যবসায়ী হিসেবে সফলতা লাভ করেছেন। পাশাপাশি বেশ কিছু পেশায় জড়িত ছিলেন। ইউসি বার্কলি থেকে অর্থনীতি বিষয়ে ডিগ্রীধারী তিনি।
১৯৯৩-৯৪ মৌসুম থেকে ২০০০-০১ মৌসুম পর্যন্ত এভারটন মাতাম্বানাদজো’র প্রথম-শ্রেণীর খেলোয়াড়ী জীবন চলমান ছিল। তরুণ ও উদীয়মান ফাস্ট বোলার হিসেবে হঠাৎ আলোর ঝলকানির ন্যায় জিম্বাবুয়ের ক্রিকেট জগতে আবির্ভূত হয়েছিলেন। এরপর, আন্তর্জাতিক ক্রিকেটে অংশ নিয়ে সফলতা পান। স্পষ্টভাষী এভারটন মাতাম্বানাদজো বেশ কয়েক মৌসুম প্রতিভাবান খেলোয়াড়ের মর্যাদা পান।
সমগ্র খেলোয়াড়ী জীবনে তিনটিমাত্র টেস্টে ও সাতটিমাত্র একদিনের আন্তর্জাতিকে অংশগ্রহণ করেছেন এভারটন মাতাম্বানাদজো। ২৪ অক্টোবর, ১৯৯৬ তারিখে ফয়সলাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯৯৯ তারিখে হারারেতে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
১৯৯৫-৯৬ মৌসুম শেষে আন্তর্জাতিক ক্রিকেটে অভিষেক পর্ব সম্পন্ন করার পর কেউ ভাবেনি যে তার খেলোয়াড়ী জীবন দ্রুত থমকে যাবে। কিন্তু, দূর্ভাগ্যবশতঃ বিশের কোটা স্পর্শ করতেই পুণঃপুণঃ আঘাতের মুখোমুখি হন। এরপর তিনি তার প্রতিশ্রুতিশীলতা ধরে রাখতে পারেননি।
ব্যক্তিগত জীবনে বিবাহিত তিনি। ২০০১ সালে মার্কিন যুক্তরাষ্ট্রে অভিবাসিত হন।
আব্দুল্লাহ বিন তারিক

আবদুল্লাহ বিন তারিক ছিলেন ইসলামের নবী মুহাম্মদের একজন সহচর বা সাহাবা। আল রাজি অভিযানের সময় তিনি নিহত হন। ৬২৫ খ্রিস্টাব্দে কিছু লোক মুহাম্মদকে অনুরোধ করে যে তাদেরকে ইসলাম শেখানোর জন্য কিছু প্রশিক্ষক প্রেরণ করুন, কিন্তু মুহাম্মদের অনুসারীদের দ্বারা খালিদ বিন সুফিয়ানকে হত্যার প্রতিশোধ নিতে খুজায়মাহের দুটি উপজাতি তাদেরকে ঘুষ প্রদান করে যেন তারা যেন তাদেরকে হত্যা করে এবং তারা আসিম ইবনে থাবিতকে হত্যা করার পর মুসলমানদের হত্যা করেছিল, হুদাইল তার মাথা বিক্রি করতে চেয়েছিল।
তবে, মুসলমানরা মুশরিকদের প্রতিশ্রুতি বিশ্বাস করতে প্রত্যাখ্যান করেছিল এবং লড়াই করেছিল। জায়েদ বিন আল দাসিন্নাহ, খুবাইব বিন আদি এবং আবদুল্লাহ বিন তারিক ব্যতীত সমস্ত মুসলমানকে হত্যা করা হয়েছিল। এই তিনজন আত্মসমর্পণ করেন এবং তাদের মক্কায় বিক্রি করার জন্য বন্দী হিসাবে নেওয়া হয়।
এসিএফ ফিওরেন্তিনা

এসিএফ ফিওরেন্তিনা (সাধারণত শুধুমাত্র ফিওরেন্তিনা নামে পরিচিত) হচ্ছে ফিওরেন্তিনা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৬ সালে প্রতিষ্ঠিত হয়েছে। এসিএফ ফিওরেন্তিনা তাদের সকল হোম ম্যাচ ফিওরেন্তিনার স্তাদিও আর্তেমিও ফ্রাঞ্চিতে খেলে থাকে; যার ধারণক্ষমতা হচ্ছে ৪৩,১৪৭। বর্তমানে এই ক্লাবের ম্যানেজারের দায়িত্ব পালন করছেন জুজেপ্পে ইয়াকিনি এবং সভাপতির দায়িত্ব পালন করছেন রক্কো বি কোমিসসো। আর্জেন্টিনীয় রক্ষণভাগের খেলোয়াড় জেরমান পেৎজেল্লা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসিএফ ফিওরেন্তিনা এপর্যন্ত ১২টি শিরোপা জয়লাভ করেছে; যার মধ্যে ২টি সেরিয়ে আ, ৩টি সেরিয়ে বি শিরোপা, ৬টি কোপ্পা ইতালিয়া এবং ১টি সুপারকোপ্পা ইতালিয়া শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে উয়েফা কাপ উইনার্স কাপ শিরোপা।
সেরিয়ে আ:
সেরিয়ে বি
কোপ্পা ইতালিয়া:
সুপারকোপ্পা ইতালিয়ানা:
ইউরোপীয় কাপ / উয়েফা চ্যাম্পিয়ন লীগ:
উয়েফা কাপ:
উয়েফা কাপ উইনার্স কাপ:
চিত্ত বসু (পরিচালক)

চিত্ত বোস (১৯০৭-১৯৯৩), জন্মসূত্রে চিত্তরঞ্জন বসু এবং এছাড়া চিত্ত বসু হিসাবেও পরিচিত। তিনি একজন ভারতীয় চলচ্চিত্র পরিচালক। তিনি ষাটের দশকের পশ্চিমবঙ্গের প্রখ্যাত চলচ্চিত্র পরিচালক। ১৯০৭ সালের ২৬শে নভেম্বর ততকালীন ব্রিটিশ ভারতের (বর্তমান বাংলাদেশের) খুলনা জেলার একটি মধ্যবিত্ত পরিবারে জন্মগ্রহণ করেন।
খুলনায় জন্ম হলেও, তিনি অল্প বয়সেই কলকাতায় চলে আসেন । বঙ্গবাসী কলেজ থেকে উচ্চ-মাধ্যমিক এবং তারপরে কলকাতার সেন্ট জেভিয়ার'স কলেজ থেকে স্নাতক শেষ করেন। এছাড়াও মিঃ বসু কলকাতা বিশ্ববিদ্যালয় থেকে স্নাতকোত্তর শেষ করেন।
তিনি স্বল্প সময়ের জন্য গ্রেট ইস্টার্ন বিভাগের স্টোরগুলিতে কাজ শুরু করেন। বসুর মামা নরেশ চন্দ্র মিত্রও একজন প্রখ্যাত পরিচালক। বসুর মামা, বসুকে তাঁর সহকারী পরিচালক হিসাবে কাজ শুরু করার প্রস্তাব দেন। তিনি গ্রেট ইস্টার্নের চাকরি ছেড়ে, মামার সহকারী চলচ্চিত্র পরিচালক হিসাবে কাজ শুরু করেন।
চারু চন্দ্র বসু (খুলনা জেলার জমিদার) এর দশ ভাইবোনদের মধ্যে বসু তৃতীয়। মনরামা বসু ১৯৩৩ সালে তুষার কোনা রায় চৌধুরীর সাথে বিবাহ বন্ধনে আবদ্ধ হন। তাঁর বাবা সুবোধ চন্দ্র রায় চৌধুরী যোধপুর রাজপুত্রের দেওয়ান ছিলেন। এই দম্পতির ৫ ছেলে ও ২ মেয়ে। মিঃ বসুর তৃতীয় পুত্র দীপঞ্জন বসু বর্তমানে চলচ্চিত্র পরিচালক। ""পরবতপ্রিয়া (১৯৮৪)"", মিঃ দিপরঞ্জন বসুর পরিচালনায় প্রথম চলচ্চিত্র। এছাড়াও তিনি ""ভালোবাসা-ও-অন্ধকার"" চলচ্চিত্র এবং আরও অনেক টেলিভিশনের ধারাবাহিক নাটক পরিচালনা করেন। 
""বন্ধুর পথ(১৯৪৬)"" চলচ্চিত্র দিয়ে বসু তার পরিচালনায় অভিষেক ঘটে। চলচ্চিত্রটি বেশ জনপ্রিয় হয়। সব মিলিয়ে তিনি, তাঁর চলচ্চিত্রজীবনে ৩৩ টি সিনেমা তৈরি করেন। 
বসুর নির্মিত ""ছেলে কার"" (ছবি বিশ্বাস অভিনীত) চলচ্চিত্রটি ১৯৫৪ সালে জাতীয় চলচ্চিত্র পুরস্কার লাভ করে। ""ছেলে কার"" চলচ্চিত্রের কাহিনিঃ একজন মানুষ, তার গাড়িতে বসে থাকা ও তাকে বাবা বলে ডাকা অপরিচিত ছেলের অভিভাবক খুঁজতে থাকে। 
মিঃ বসুর কয়েকটি উল্লেখযোগ্য চলচ্চিত্র: "মায়া মৃগা", "বন্ধু, গোধূলি বেলা, একটি রাত, পুত্র বধূ, রাস্তার ছেলে, বিন্দুর ছেলে, মন্ত্রশক্তি, জয়া, "শেষ পর্ব" এবং প্রফুল্ল"। মিঃ বসুর মতে তাঁর জীবনের সবচেয়ে গবেষণাধর্মী চলচ্চিত্র ""রাস্তার ছেলে""। "বাংলা চলচ্চিত্র জগতে মিঃ বসু শ্রেষ্ঠ পরিচালক হিসাবে পরিচিত"। মিস্টার বসু তাঁর চলচ্চিত্র জীবনে ৩২ টি চলচ্চিত্র বানান। 
বসু ১৯৯৩ সালের ৫ ডিসেম্বর(তাঁর প্রিয় স্ত্রীর মৃত্যুর আট মাস পরে) মস্তিষ্কের স্ট্রোক-এর কারণে মৃত্য বরণ করেন।
জেনোয়া ক্রিকেট অ্যান্ড ফুটবল ক্লাব

জেনোয়া ক্রিকেট অ্যান্ড ফুটবল ক্লাব এস.পি.এ. (সাধারণত জেনোয়া সিএফসি অথবা শুধুমাত্র জেনোয়া নামে পরিচিত) হচ্ছে জেনোয়া ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৮৯৩ সালের ৭ই সেপ্টেম্বর প্রতিষ্ঠিত হয়েছে। জেনোয়া সিএফসি তাদের সকল হোম ম্যাচ জেনোয়ার স্তাদিও লুইগি ফেররারিসে খেলে থাকে; যার ধারণক্ষমতা হচ্ছে ৩৬,৫৯৯। বর্তমানে এই ক্লাবের ম্যানেজারের দায়িত্ব পালন করছেন রোলান্দো মারান এবং সভাপতির দায়িত্ব পালন করছেন এনরিকো প্রেৎজিওসি। ইতালীয় রক্ষণভাগের খেলোয়াড় দোমেনিকো ক্রিশিতো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, জেনোয়া সিএফসি এপর্যন্ত ১৭টি শিরোপা জয়লাভ করেছে; যার মধ্যে ৯টি সেরিয়ে আ শিরোপা, ১টি কোপ্পা ইতালিয়া, ৬টি সেরিয়ে বি শিরোপা এবং ১টি সেরিয়ে চি শিরোপা রয়েছে।
ইতালীয় ফুটবল চ্যাম্পিয়নশিপ / নর্দার্ন লীগ / সেরিয়ে আ:
কোপ্পা ইতালিয়া:
সেরিয়ে বি:
সেরিয়ে চি / সেরিয়ে চি১:
মঞ্জিল (১৯৭৯-এর চলচ্চিত্র)

মঞ্জিল (; অর্থঃ গন্তব্য) হচ্ছে ১৯৭৯ সালে মুক্তিপ্রাপ্ত একটি হিন্দি চলচ্চিত্র। বসু চট্টোপাধ্যায় পরিচালিত চলচ্চিত্রটির নায়ক-নায়িকা ছিলেন অমিতাভ বচ্চন এবং মৌসুমী চট্টোপাধ্যায়; এই চলচ্চিত্রটি ছিলো আসলে মৃণাল সেনের বাংলা চলচ্চিত্র "আকাশ কুসুম" (১৯৬৫) এর পুনঃনির্মাণ যদিও এই চলচ্চিত্রটির কাহিনী আকাশ কুসুমের কাহিনীর মতো পুরোপুরি ছিলোনা। আকাশ কুসুম দর্শপ্রিয়তা পায়নি তবে এই "মঞ্জিল" অনেক দর্শকপ্রিয়তা পেয়েছিলো এবং এই চলচ্চিত্রটির গানগুলোও অনেক মানুষ তাদের স্মৃতিতে অনেক দিন ধরে রেখেছিলো। বোম্বে শহরের বৃষ্টিতে ভিজছেন অমিতাভ এবং মৌসুমী - এরকম একটি দৃশ্যের গান হলো "রিম ঝিম গিরে সাওয়ান", লতা মঙ্গেশকরের গাওয়া এই গানটি কালজয়ী গানের মর্যাদা পেয়ে যায়।
চলচ্চিত্রটির গানগুলোর সুরকার ছিলেন রাহুল দেব বর্মণ এবং গীতিকার ছিলেন যোগেশ।
আওস ইবনে সাসায়া

আওস ইবন সাসায়া আল আনসারী (আরবি: أوس بن سسايا) মুহাম্মাদের একজন আনসার সাহাবা ছিলেন। যিনি উহুদের যুদ্ধে অংশগ্রহণ করেছিলেন এবং লোহা সেতুর যুদ্ধে মৃত্যুবরণ করেছেন।
আওস ইবনে সাসায়া মদিনার খাযরাজ বংশের শাখা নাজ্জার গোত্রে জন্মগ্রহণ করেছিলেনন। তার পিতার নাম সাসায়া।
আওস ইবনে সাসায়ার স্ত্রীর নাম ছিল সাবিতা বিনতে সালিত ইবনে কায়স; তিনিও ইসলাম গ্রহণ করেছিলেনন এবং মুহাম্মাদের নিকট বায়'আত গ্রহণ করেছিলেন। এই দম্পতির গর্ভে যারা জন্মগ্রহণ করেছেন, তারা হলেন: আবদুর রহমান ইবনে আওস, সালিমা বিনতে আওস ও মায়মুনা বিনতে আওস।
আওস ইবনে সাসায়া উহুদের যুদ্ধে ও তার পরবর্তী সকল যুদ্ধে অংশগ্রহণ করেন এবং লোহা সেতুর যুদ্ধ ( يومول جسار )-এ মৃত্যুবরণ করেছেন।
খলিফা উমরের সময় ১৩ হিজরির শাবান মাসে (৬৩৪ খ্রিষ্টাব্দে) আবু উবায়দা ইবনে জাররাহের নেতৃত্বে ফুরাত নদীর সেতুর উপরে পারস্যদের বিরুদ্ধে এক যুদ্ধ সংঘটিত হয়। আরব ঐতিহাসিকদের নিকট এই যুদ্ধই ইয়াওমুল জাসর বা লোহা সেতুর যুদ্ধ নামে পরিচিত।
এল্লাস ভেরোনা ফুটবল ক্লাব

এল্লাস ভেরোনা ফুটবল ক্লাব (সাধারণত এল্লাস ভেরোনা এফসি, এল্লাস ভেরোনা অথবা শুধুমাত্র ভেরোনা নামে পরিচিত) হচ্ছে ভেরোনা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০৩ সালে প্রতিষ্ঠিত হয়েছে। এল্লাস ভেরোনা এফসি তাদের সকল হোম ম্যাচ ভেরোনার স্তাদিও মার্ক'আন্তোনিও বেন্তেগোদিতে খেলে থাকে; যার ধারণক্ষমতা হচ্ছে ৩৯,৩৭১। বর্তমানে এই ক্লাবের ম্যানেজারের দায়িত্ব পালন করছেন ইভান জুরিচ এবং সভাপতির দায়িত্ব পালন করছেন মৌরিৎসিয়ো সেত্তি। পর্তুগিজ মধ্যমাঠের খেলোয়াড় মিগেল ভেলোসো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এল্লাস ভেরোনা এপর্যন্ত ৪টি শিরোপা জয়লাভ করেছে; যার মধ্যে ১টি সেরিয়ে আ শিরোপা এবং ৩টি সেরিয়ে বি শিরোপা রয়েছে।
সেরিয়ে আ
সেরিয়ে বি
কোপ্পা ইতালিয়া
রমজানের তাবু

রমজানের তাবু হলো রমজান মাসে লোকদের প্রতিদিনের ইফতারের খাবার খেতে মিলিত হওয়ার একটি ভেন্যু। এটি মধ্য প্রাচ্য জুড়ে প্রচলিত এবং যে কোনও জায়গায় মুসলমানদের বিভিন্ন সম্প্রদায়ের মধ্যে এটি পাওয়া যায়। রমজানের তাঁবুগুলিতে সূর্যাস্তের সময় প্রতিদিনের রোজা ভাঙার পরে লোকেরা তাদের পরিবার এবং বন্ধুদের সাথে মিলিত হয়। লোকেরা সেখানে ইফতার খেতে, চা পান করতে এবং হুক্কার ধোঁয়া নিতে জড়ো হয়। রমজানের তাঁবু ঐতিহ্যগতভাবে মধ্য প্রাচ্যের একটি পরিবার বা প্রতিবেশিদের সাথে মিলিত হওয়ার ব্যাপার। জর্ডানের একজন সাংবাদিক ২০০৮ সালে একটি সাধারণ রমজানের তাঁবুর বর্ণনা করেন এভাবে:
সাম্প্রতিক বছরগুলিতে রেস্তোঁরা এবং হোটেলগুলি গ্রাহকদের আকর্ষণ করার জন্য রমজানের তাঁবু চালু করেছে। জর্দান, সংযুক্ত আরব আমিরাত এবং অন্যান্য দেশের বেশিরভাগ বিলাসবহুল (৪ বা ৫ তারা) হোটেলগুলি রমজানের তাঁবু স্থাপন করে। এই রমজানের তাঁবুগুলি লাভের জন্য সাধারণত ১০ ডলার থেকে ১৫ ডলার প্রবেশ ফি নিয়ে থাকে, যদিও ভাল হোটেলগুলিতে এটি আরও ব্যয়বহুল তার ৩৬ ডলার বা তার বেশি চার্জ নিয়ে থাকে। আরও ভালমানের রমজানের তাঁবুতে প্রায়শই সংগীত বা অন্যান্য বিনোদনের ব্যবস্থা থাকে। এই অত্যন্ত বাণিজ্যিক এবং বস্তুবাদী প্রকৃতির রমজানের তাঁবুগুলি মধ্য প্রাচ্যের অনেকে ছুটি কমিয়ে দেওয়ার জন্য এবং বিশেষত মেলামেশার জন্য "কর্পোরেট-স্পনসরযুক্ত বস্তুবাদকে নৈতিকতার সাথে যুক্ত করার" জন্য তাদের সমালোচনা করে থাকে। তবে কেউ কেউ রমজানের তাঁবু নিয়ে এই নেতিবাচক মত পোষণ করেন না; উপর্যুক্ত জর্দানের সাংবাদিক বলেন যে:
এই বৈষয়িকতার বিপরীতে, কিছু দাতব্য সংস্থা এবং ব্যক্তি বিনামূল্যে রমজানের তাঁবু চালু করে যা অপরিচিতদের জন্য উন্মুক্ত, বিশেষত দরিদ্র এবং যাদের অন্যকোথাও ইফতার করার ব্যবস্থা নেই। এই দানশীল রমজানের তাঁবুগুলি আড়ম্বরপূর্ণ, বাণিজ্যিক ধরনের তুলনায় বিরল, যদিও এগুলি বিশ্বব্যাপী মুসলিম জনগোষ্ঠীর দেশগুলিতে পাওয়া যায়। রামাদান টেন্ট প্রজেক্ট (আরটিপি) নামে একটি প্রতিষ্ঠান চারটি মহাদেশে ৫০,০০০ এরও বেশি লোককে সেবা দিয়েছে যা উন্মুক্ত রমজানের তাঁবুগুলিতে বিনামূল্যে ইফতার ও রাতের খাবারের আয়োজন করে। লন্ডনের স্কুল অফ ওরিয়েন্টাল এন্ড আফ্রিকান স্টাডিজ (এসওএএস) এর একজন স্নাতক শিক্ষার্থী ২০১১ সালে আরটিপি প্রতিষ্ঠার পর থেকে এই উন্মুক্ত রমজানের তাঁবুগুলি চালু রয়েছে। আরটিপির উন্মুক্ত ইফতারের খাবার সকল ধর্মের লোকদের জন্য উন্মুক্ত।
রমজানের তাঁবু তুলনামূলকভাবে সাম্প্রতিক ঐতিহ্য এবং এগুলি ছুটির সূচনায় উত্সাহ দেয় না। রমজানের তাঁবুর উৎস সম্পর্কে ধারণা করা হয় যে মিশরীয় "সারাদেক", তারা তাদের দু:খপ্রকাশ করতে কায়রোতে তাঁবু স্থাপন করেছিল। সময়ের সাথে সাথে বিভিন্ন সংস্থা এবং বণিকরা এই সারাদেক ব্যবহার শুরু করে। সারাদেক বিশেষ করে শীতের মাসগুলিতে অভাবী লোকদের খাদ্য ও আশ্রয়ের স্থান হয়ে ওঠে। এটি রমজানের তাঁবুতে পরিণত হওয়ার পরিবর্তনের সূচনা করে যা আজকাল সুপরিচিত। শীঘ্রই, সারাদেক আরব আতিথেয়তার পূর্ববর্তী ঐতিহ্যের সাথে মিশে যায় এবং খরচে ইফতারের নৈশভোজ আয়োজনের আধুনিক রমজানের তাঁবুর ‍উৎপত্তি করে। তবে ১৯৯০ সালে লেবাননের গৃহযুদ্ধের অবসানের পরে যখন তাব্বারা পরিবারের একজন বিশিষ্ট ব্যবসায়ী লেবাননে তাদের পরিচয় করিয়ে দেন তখন থেকে রমজানের তাঁবু লেভ্যান্টতে জনপ্রিয় হয়ে ওঠে। যেহেতু রমজানের তাঁবু সাম্প্রতিক ঐতিহ্য তাই এগুলিকে বিদআত (আরবি: بدعة) - নতুন উদ্ভাবন বা ধর্মবিরোধী হিসাবে বিবেচনা করা হয়।
লাৎসিয়ো স্পোর্টস ক্লাব

সোচেতা স্পোর্তিভা লাৎসিয়ো (সাধারণত লাৎসিয়ো স্পোর্টস ক্লাব, এসএস লাৎসিয়ো অথবা শুধুমাত্র লাৎসিয়ো নামে পরিচিত) হচ্ছে লাৎসিয়ো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০০ সালের ৯ই জানুয়ারি তারিখে প্রতিষ্ঠিত হয়েছে। এসএস লাৎসিয়ো তাদের সকল হোম ম্যাচ লাৎসিয়োর স্তাদিও অলিম্পিকোতে খেলে থাকে; যার ধারণক্ষমতা হচ্ছে ৭০,৬৩৪। বর্তমানে এই ক্লাবের ম্যানেজারের দায়িত্ব পালন করছেন সিমোনে ইনৎসাগি এবং সভাপতির দায়িত্ব পালন করছেন কাউদিও লতিতো। বসনীয় রক্ষণভাগের খেলোয়াড় সেনাদ লুলিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসএস লাৎসিয়ো এপর্যন্ত ৬টি শিরোপা জয়লাভ করেছে; যার মধ্যে ৪টি সেরিয়ে বি শিরোপা এবং ২টি সেরিয়ে চি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি কোপা দেল'আমিচিজিয়া শিরোপা এবং ১টি অ্যাঙ্গলো-ইতালীয় কাপ শিরোপা রয়েছে।
মাথিরা

মাথিরা (জন্ম মাথিরা মোহাম্মদ হিসাবে) একজন পাকিস্তানি মডেল, নৃত্যশিল্পী, টেলিভিশন উপস্থাপিকা, সঙ্গীতশিল্পী এবং অভিনেত্রী। তিনি বেশ কয়েকটি টেলিভিশন অনুষ্ঠানে উপস্থাপনা করেছেন এবং মিউজিক ভিডিওতে কাজ করেছেন। তিনি "ম্যাঁয় হু শহীদ আফ্রিদি" এবং ভারতীয় পাঞ্জাবি চলচ্চিত্র "ইয়ং মালাং" এর আইটেম গানের জন্য পরিচিত।
মাথিরার বাবা একজন দক্ষিণ আফ্রিকান এবং মা পাকিস্তানি, তার জন্ম হয় জিম্বাবুয়ের হারারেতে একটি মুসলিম পরিবারে। তার বোন রোজ মোহাম্মদও একজন অভিনেত্রী। জিম্বাবুয়ের অস্থিরতা চলাকালীন পরিবার নিয়ে পাকিস্তানে স্থানান্তরিত হওয়ার আগে তিনি জিম্বাবুয়েতে শিক্ষা গ্রহণ করেছিলেন। তিনি "জাদুগর", "দেশী বিট" এবং "নাচদি কামাল বিল্লো", "ওহ কৌন থি" এর মিউজিক ভিডিও দ্বারা অভিনয়ে আত্মপ্রকাশ করেছিলেন। ২০১১ সালের মার্চ মাসে তিনি ভাইব টিভিতে ""লাভ ইন্ডিকেটর"" শিরোনামের একটি লেট-নাইট শো'য়ে উপস্থাপনা করার সুযোগ পান।
এরপরে মাথিরা পাকিস্তানের একটি শীর্ষস্থানীয় ফ্যাশন ম্যাগাজিনের কভারের জন্য শ্যুট করেছিলেন। ২০১১ সালে তিনি একটি আগ টিভির একটি শো ""বাজি অনলাইন""-এও উপস্থাপনা করেছিলেন। ২০১৩ সালে তিনি ভারতীয় পাঞ্জাবি চলচ্চিত্র "ইয়ং মালাংয়ের" আইটেম গান "লাক সি কারেন্টের" মাধ্যমে বলিউডে "পা রাখেন"। তিনি হুমায়ূন সাঈদ অভিনীত "ম্যাঁয় হু শহিদ আফ্রিদি" ছবিতে আইটেম নম্বর "মাস্তি মে ডুবি রাত হ্যায়"-এ কাজ করেছেন।
পরে ২০১৩ সালের শেষের দিকে তিনি তার নতুন সংগীত ভিডিও "ঝুটা"-তে তরুণ-র‌্যাপার আরবাজ খানের সাথে অভিনয় করেছিলেন, যেটি ৩১ ডিসেম্বর ২০১৩ এ প্রকাশিত হয়েছিল।
২০১৪ সালে তিনি "বিপিন শর্মা" পরিচালিত একটি ছবিতে অভিনয় করেছিলেন। ২০১৫ সালে আদনান সামী খানের "ভিগি ভিগি রাতো মে" গানটিকে শ্রদ্ধা নিবেদন করে ফুরকান ও ইমরানের সাথে তিনি "পিয়া রে" গানে অভিনয় করেছেন।
২০১৭ থেকে ২০১৯ অবধি তিনি জিও কাহানি'র ধারাবাহিক "নাগিনে" সহায়ক-চরিত্রে অভিনয় করেছিলেন। ২০১৯ সালে তাকে ড্যানিশ তাইমুরের বিপরীতে প্রণয়ধর্মী-রোমাঞ্চকর চলচ্চিত্র "সির্ফ তুমি হি হো"-তে দেখা গিয়েছিল।
মাথিরা ২০১২ সালে পাঞ্জাবি সঙ্গীতশিল্পী ফারান জে. মির্জাকে (ফ্লিন্ট জে নামেও পরিচিত) বিয়ে করেছিলেন। এই দম্পতির একটি ছেলে অহিল রিজভী ২০১৪ সালে জন্মগ্রহণ করেছিল। মনোমালিন্যের কারণে ২০১৮ সালে এই দম্পতির মাঝে বিচ্ছেদ ঘটে।
টোরি কেলি

ভিক্টোরিয়া লরেন কেলি (জন্ম ১৪ ডিসেম্বর ১৯৯২) একজন মার্কিন গায়িকা, সঙ্গীত-রচয়িতা, অভিনেত্রী এবং রেকর্ড প্রযোজক। কিশোর বয়সে ইউটিউবে ভিডিও পোস্ট এবং ২০১০ সালে "আমেরিকান আইডলের" সিজন ৯-এর সেমিফাইনালে পৌঁছানোর ফলে কেলি সর্বপ্রথম পরিচিতি পান। এরপর তিনি ২০১২ সালে তার স্ব-প্রযোজিত প্রথম ইপি "হ্যান্ড মেড সং বাই টোরি কেলি" প্রকাশ করেন।
২০১৩ সালে স্কুটার ব্রাউন তার ম্যানেজার হওয়ার পর তিনি ক্যাপিটল রেকর্ডসের সাথে চুক্তিবদ্ধ হন। এর স্বল্প সময় পর তার দ্বিতীয় ইপি "ফোরওয়ার্ড" (২০১৩) প্রকাশিত হয়। বড় কোন লেভেলের মাধ্যমে প্রকাশ হওয়া এটিই তার প্রথম ইপি। কেলির অভিষেক স্টুডিও অ্যালবাম "আনব্রেকেবল স্মাইল" (২০১৫) যুক্তরাষ্ট্রে "বিলবোর্ড" হট ২০০-তে দ্বিতীয় স্থানে জায়গা করে নেয়। এর প্রধান একক ছিল "নোবডি লাভস", যেটি তাকে প্রথমবারের মত "বিলবোর্ড" হট ১০০-তে স্থান করে দেয়।
টোরি কেলি ৫৮তম গ্র্যামি পুরস্কারে সেরা নতুন শিল্পী বিভাগে মনোনিত হন। তিনি অ্যানিমেশন চলচ্চিত্র "সিং"-এ মিনা চরিত্রে কন্ঠাভিনয় করেছেন। তার দ্বিতীয় স্টুডিও অ্যালবাম "হাইডিং প্লেইস" (২০১৮)"বিলবোর্ড" ২০০-এ ৩৫তম স্থান অর্জন করে এবং সেরা গস্পেল অ্যালবাম এবং সেরা গস্পেল পরিবেশনা/গান বিভাগে দুইটি গ্র্যামি পুরস্কার লাভ করে। ২০১৯ সালে কেলি তার তৃতীয় স্টুডিও অ্যালবাম "ইন্সপায়ার্ড বাই ট্রু ইভেন্টস" প্রকাশ করেন।
লাইলাতুল জাইজা

লাইলাতুল জাইজা বা পুরস্কার প্রাপ্তির রাত হ'ল ঈদ-উল-ফিতর এবং ঈদ-উল-আযহার পূর্ববর্তী রাত। রমজান মাসের সাথে এর বিশেষ তাৎপর্য রয়েছে । এই মাসে সমস্ত রোযা এবং নেক আমলের প্রতিদান অর্জন করা হয় । এটি মুসলমানদের জন্য একটি বরকতময় রাত ।এই রাত নামাজ ও দোয়া করার রাত হিসাবে বিবেচিত হয়। নবী মুহাম্মদ বলেছেন সুনানে ইবনে মাজায় এই হাদীসটি বর্ণনা করা আছে ।
ফু‌য়েন‌হি‌রোলা মস‌জিদ

ফু‌য়েন‌হি‌রোলা মস‌জিদ () স্পে‌নের আন্দালু‌সিয়ার মালাগা প্র‌দে‌শের ফুয়েন‌হি‌রোলায় অব‌স্থিত একটি মস‌জিদ। এ‌টি সুহাইল ইসলা‌মিক সাংস্কৃ‌তিক কেন্দ্র হি‌সে‌বেও পরি‌চিত।
এই মস‌জিদ‌টির নির্মাণ কার্যক্রম শুরু হয় ১৯৮৩ সা‌লে এবং তা সম্পন্ন হয় ১৯৯৪ সালে। মসজিদটিকে সৌদি আরব অর্থ প্রদান করত।
মস‌জিদ‌টির ইমাম মুহাম্মদ কামাল মুস্তফা নারীর প্রতি সহিংসতা প্রকাশের অভিযোগে এক বছর তিন মা‌সের কারাদন্ড ভোগ ক‌রেন।
বীনা মালিক

জাহিদা মালিক (জন্ম: ২৬ ফেব্রুয়ারি ১৯৮৪), বীনা মালিক নামে খ্যাত, তিনি একজন পাকিস্তানি অভিনেত্রী, টেলিভিশন উপস্থাপিকা, আপাতবাস্তব টেলিভিশন ব্যক্তিত্ব এবং মডেল, যিনি পাকিস্তান এবং বলিউডের চলচ্চিত্রে অভিনয় করে থাকেন। বীনা ২০০০ সালে সাজ্জাদ গুলের "তেরে প্যায়ার মে"-এর মাধ্যমে অভিনয়ে আত্মপ্রকাশ করেছিলেন। ২০০২ সালে, তিনি আকবর খানের "ইয়ে দিল আপন কা হুয়া" ও "সাসি পুন্নু"-তে এবং পরবর্তীতে "কই তুঝ সে কাহা" (২০০৫), "কিউ তুম সে ইতনা প্যায়ার হ্যায়" (২০০৫), "মহব্বতান সাচিয়া" (২০০৭) "কভি প্যায়ার না কারনা" (২০০৮) এবং "ইশক বেপারওয়াহ" (২০০৮) এর মতো নারী-কেন্দ্রিক চলচ্চিত্রে অভিনয় করেছিলেন। ২০১২ সালে কৌতুকধর্মী চলচ্চিত্র "ডাল মে কুছ কালা হ্যায়" দিয়ে তিনি বলিউড চলচ্চিত্রে প্রবেশ করেছিলেন। পরের বছর তিনি কৌতুক-নাট্যধর্মী চলচ্চিত্র "জিন্দেগি ৫০-৫০", "সুপার মডেল" এবং কন্নড় চলচ্চিত্র "ডার্টি পিকচার: সিল্ক সাক্কাথ মাগা"-তে কাজ করেছিলেন। তিনি ২০১৪ সালের ভৌতিক চলচ্চিত্র "মুম্বই ১২৫ কিমি থ্রিডি"-তেও অভিনয় করেছিলেন। ২০১০ সালে তিনি "বিগ বসের" একজন প্রতিযোগী ছিলেন।
বীনা মালিক (জন্মসূত্রে জাহিদা মালিক) ১৯৮৪ সালের ২রা ফেব্রুয়ারি পাকিস্তানের পাঞ্জাবের রাওয়ালপিন্ডিতে একটি পাঞ্জাবী পরিবারে জন্মগ্রহণ করেছিলেন। তার পিতার নাম মালিক মোহাম্মদ আসলাম এবং মাতার নাম জিনাত মালিক।
বীনা মালিক অভিনয়ে পা রাখার পূর্বে তার পরিবারের সদস্যদের, বিশেষত তার বাবার কাছ থেকে প্রচণ্ড প্রতিকূলতার মুখোমুখি হয়েছিলেন। তবে তিনি তার পিতামহী দ্বারা প্রচুর অনুপ্রাণিত হয়েছিলেন। তিনি ২০০০ সালে সহ-অভিনেতা শানের বিপরীতে "তেরে পেয়ার মে" চলচ্চিত্রটির মাধ্যমে অভিনয়ে আত্মপ্রকাশ করেছিলেন। ২০০২ সালে তিনি বাবর আলীর সাথে আকবর খানের চলচ্চিত্র "ইয়ে দিল আপ কা হুয়া" এবং মোয়াম্মার রানা'র সাথে "সাসি পুন্নো" ছবির মাধ্যমে তার প্রতিভা করেছিলেন। পরে তিনি "কই তুঝ সে কাহা", "মহব্বতান সাচিয়া", "জিন্দেগি ৫০-৫০"-এর মতো বাণিজ্যিকভাবে সফল চলচ্চিত্রগুলিতে কাজ করেন।
"গালি গালি মে চোর হ্যায়" সিনেমায় আইটেম গান "ছান্নো" দিয়ে বীনা বলিউডে তার যাত্রা শুরু করেছিলেন। তারপরে তিনি একটি আপাতবাস্তব কৌতুক অনুষ্ঠান "মিস দুনিয়া"-তে কাজ করেছিলেন। পরবর্তীতে তিনি কন্নড়ের চলচ্চিত্র "ডার্টি পিকচার: সিল্ক সাক্কাথ মাগা" ছবিতেও অভিনয় করেছিলেন। তিনি ভারতীয় আপাতবাস্তব প্রতিযোগিতামূলক টেলিভিশন অনুষ্ঠান "বিগ বস" এর সিজন ৪-এ অংশ নিয়েছিলেন।
বীনা মালিক পাকিস্তান টেলিভিশন শিল্পেও বেশ জনপ্রিয়। "হাম সাব উমীদ সে হ্যায়" অনুষ্ঠানের মাধ্যমে তিনি টেলিভিশনে প্রথম হাজির হয়েছিলেন। ২০০২ সালে বীনা প্রাইম টিভিতে "প্রাইম গাপশাপ" অনুষ্ঠানে উপস্থাপিকার দায়িত্ব পালন করেছিলেন।
২০১১ সালের ফেব্রুয়ারিতে বীনা মালিক ভারতের দিল্লিতে ক্রিকেট বিশ্বকাপের আপাতবাস্তব অনুষ্ঠান "বিগ টস"-এ অংশ নিয়েছিলেন। এটি ছিল একটি আপাতবাস্তব প্রতিযোগিতামূলক অনুষ্ঠান, যেখানে তিনি তার দলের অধিনায়ক হিসাবে ভূমিকা পালন করেন।
আসাদ বশির খান খট্টক নামে একজন ব্যবসায়ীর সাথে ২০১৩ সালের ২৫ ডিসেম্বর দুবাইয়ে তাদের বিবাহ করেছিলেন। বীনা মালিক একজন মুসলিম এবং তিনবার কাবা সফর করেছেন বলে তিনি উল্লেখ করেছেন।
ছেলে কার (১৯৫৪-এর চলচ্চিত্র)

ছেলে কার ভারতীয় চলচ্চিত্র পরিচালক চিত্ত বসু পরিচালিত এবং চরণ চিত্রা প্রযোজিত ১৯৫৪ সালের বাংলা প্রণয়ধর্মী হাস্যরসাত্মক চলচ্চিত্র। এই চলচ্চিত্রটি ১৯৫৪ সালে বাংলায় সেরা পূর্ণদৈর্ঘ্য চলচ্চিত্র হিসেবে জাতীয় চলচ্চিত্র পুরস্কারে রাষ্ট্রপতির রৌপ্য পদক লাভ করে। চলচ্চিত্রটি অশোক কুমার ও মীনা কুমারী অভিনীত হিন্দিতে "বান্দিশ" নামে পুনর্নির্মিত হয়। চলচ্চিত্রটি তামিলে "ইয়ার পাইয়ান" এবং মালায়ালামে "ভাগ্যেমুদ্রা" নামে পুনর্নির্মিত হয়।
টমেটো নামের একজন অনাথ তার পালক পিতার সাথে থাকে। তার বাবা খুব অসুস্থ এবং গুরুতর রোগে ভুগছেন, কয়েক মাসের মধ্যেই মারা যাবেন। তিনি টমেটোকে ধনকুবের কুণাল সেনের কাছে আশ্রয় নেওয়ার নির্দেশ দেয়। টমেটো গাড়ি রাখার একটি পার্কে কুণালের কাছে যায় এবং তাকে বাবা বলে ডাকে, হতবাক কুনাল অচেনা শিশু টমেটো থেকে পালানোর চেষ্টা করে কিন্তু পারে না। অনেক বাধা ও বিশৃঙ্খলার পরে কুনাল এবং তার মেয়ে বন্ধু মিলি অচেনা টমেটোকে ভালবাসতে শুরু করে।
আবু মাসুদ আল-আনসারী

আবু মাসুদ আল-আনসারী (আরবী: أبو مسعود الأنصاري) এমন এক সাহাবী যিনি দ্বিতীয় আকাবায় অংশগ্রহণ করেছিলেন। বদরের যুদ্ধে অংশগ্রহণ করেননি। উহুদের ‍যুদ্ধসহ পরবর্তী সকল যুদ্ধে তিনি অংশগ্রহণ করেছিলেন। এছাড়াও তিনি বহু হাদীস বর্ণনা করেছেন। তিনি অধিক জ্ঞানী সাহাবাদের মধ্যে একজন ছিলেন।
নাম- উকবা ইবনে আমর। উপনাম: আবু মাসুদ। বংশধারা: উকবা ইবনে আমর ইবনে ছা’লাবাহ ইবনে আসিরাহ ইবনে আসায়রা ইবনে আতিয়াহ ইবনে খুদারা ইবনে আউফ ইবনুল হারিছ ইবনুল খাজরাজ, আল-আনসারী, আল-খাজরাজী।
তিনি মদিনায় জন্মগ্রহণ করেন।
তিনি আনসার সাহাবাদের সাথে ইসলাম গ্রহণ করেছিলেন। তিনি দ্বিতীয় আকাবায় অংশগ্রহণ করা সত্তর সাহাবীদের মধ্যে তিনি সবচেয়ে কনিষ্ঠ ছিলেন। ইমাম বুখারী ও মুসলিম বিন হাজ্জাজ তাকে বদরী সাহাবী হিসেবে গণ্য করেন। আবু আহমদ আল-হাকীম বলেন-তিনি বদরের যুদ্ধে অংশগ্রহণ করেননি। তবে প্রসিদ্ধ মত হলো বদর যুদ্ধ প্রত্যক্ষ করেননি, তবে তাকে বদরী বলে ডাকা হয়, বদরের পাশেই থাকতেন বলে। উহুদ যুদ্ধসহ সকল যুদ্ধে তিনি অংশগ্রহণ করেছিলেন 
তিনি একসময় কুফায় চলে আসেন। আলী ইবনে আবী তালিবের সাথীদের মধ্যে তিনি অন্যতম ছিলেন। আলী সিফফীনের যুদ্ধের সময় কুফায় তাঁর স্থলাভিষিক্ত হন। অতঃপর আলী তাকে এ থেকে সরিয়ে দিলে তিনি মদীনায় ফিরে আসেন এবং মুয়াবিয়া ইবনে আবী সুফিয়ানের খেলাফতের শেষ অবধি মদীনায় অবস্থান করেন।
তিনি ৬৬৯ খ্রিষ্টাব্দে মৃত্যুবরণ করেন।
খলীফা ইবনে খয়্যাত এবং মাদায়িনী বলেন- তিনি ৪০ হিজরীতে মৃত্যবরণ করেন। ইবনে আসীর বলেন- তিনি ৪১ বা ৪২ হিজরীতে মারা যান।
তিনি অনেক হাদিস বর্ণনা করেছেন। তাবেয়ীদের একটি দল তার থেকে হাদিস বর্ণনা তাদের মধ্যে অন্যতম: তার ছেলে বশির, হযরত আবদুল্লাহ ইবনে ইয়াযীদ আল-খাতামি, আউস ইবনে দমআজ, আবু ওয়ায়েল ইবনে সালামা , এবং আলকামা ইবনে কায়েস আন-নাখায়ী এবং মাসরুক বিন আল-আজদা, আমর বিন মায়মুন এবং রুবায়ী বিন হারাশ, এবং কায়েস ইবনে আবু হাযেম, আবদুল রহমান বিন ইয়াজিদ আল- নাখায়ী এবং আমের আশ-শা’বী । 
তার মা সালমা আজিব বিন খালিদ বিন আল-আজশ বিন আবদুল্লাহ ইবনে আউফ বিন কুদাআ।
<br>
তাঁর স্ত্রীগণ:
তার পুত্ররা:
তার কন্যারা:
ডায়মন্ড হারবার মহকুমা

ডায়মন্ড হারবার মহকুমা হল ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি প্রশাসনিক মহকুমা। এই মহকুমার সদর ডায়মন্ড হারবারে অবস্থিত। দক্ষিণ চব্বিশ পরগনা জেলার মোট জনসংখ্যার ২৬.০৪ শতাংশ এই মহকুমার বাসিন্দা।
ডায়মন্ড হারবার মহকুমায় ১১টি থানা, ৯টি সমষ্টি উন্নয়ন ব্লক, ৯টি পঞ্চায়েত সমিতি, ৯৯টি গ্রাম পঞ্চায়েত, ৮৯০টি মৌজা, ৮৩৯টি জনবসতিপূর্ণ গ্রাম, ১টি পুরসভা ও ৩৫টি জনগণনা নগর রয়েছে। মহকুমার একমাত্র পুরসভাটি হল ডায়মন্ড হারবার। জনগণনা নগরগুলি হল: অযোধ্যানগর, সিরাকোল, উত্তর বিষ্ণুপুর, ঘোলা নোয়াপাড়া, উস্থি, বারিজপুর, উত্তর কুসুম, কালিকাপোতা, বামনা, ধামুয়া, শ্যামপুর, নৈনান, উত্তর কলস, ডিহি কলস, সংগ্রামপুর, বিলন্দাপুর, মগরাহাট, চাঁদপুর, বংশীধরপুর, পূর্ব বিষ্ণুপুর, বেরান্দারি বাগারিয়া, ধোলা, হাসিমনগর, বনেশ্বরপুর, চাঁদপালা অনন্তপথপুর, ফতেপুর, মাসাত, সংগ্রামপুর, মোহনপুর, দুর্গানগর, পটদহ, কৃষ্ণচন্দ্রপুর, মথুরাপুর, পূর্ব রানাঘাট ও লালপুর।
ডায়মন্ড হারবার মহকুমার অন্তর্গত থানাগুলি হল:
ডায়মন্ড হারবার মহকুমার সমষ্টি উন্নয়ন ব্লকগুলি হল:
ডায়মন্ড হারবার মহকুমার ৯টি সমষ্টি উন্নয়ন ব্লকের অধীনে মোট ৯৯টি গ্রাম পঞ্চায়েত রয়েছে:
২০১১ সালের জনগণনা অনুযায়ী, দক্ষিণ চব্বিশ পরগনা জেলায় সাক্ষরতার সামগ্রিক হার ৭৭.৫১ শতাংশ, যেখানে এই জেলার অন্তর্গত ডায়মন্ড হারবার মহকুমায় সাক্ষরতার হার ৭৬.৪৫ শতাংশ।
এই মহকুমার উল্লেখযোগ্য শিক্ষাপ্রতিষ্ঠানগুলি হল:
ডায়মন্ড হারবার মহকুমার চিকিৎসাকেন্দ্রগুলি হল:
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা)
ব্লক প্রাথমিক স্বাস্থ্যকেন্দ্র: (নাম, সমষ্টি উন্নয়ন ব্লক, অবস্থান, শয্যাসংখ্যা)
প্রাথমিক স্বাস্থ্যকেন্দ্র (সমষ্টি উন্নয়ন ব্লক অনুযায়ী): (সমষ্টি উন্নয়ন ব্লক, প্রাথমিক স্বাস্থ্যকেন্দ্রের অবস্থান, শয্যাসংখ্যা)
সীমানা পুনর্নির্ধারণ কমিশনের নির্দেশিকা অনুযায়ী ডায়মন্ড হারবার মহকুমার সমগ্র এলাকা নিম্নলিখিত বিধানসভা কেন্দ্রগুলির অন্তর্ভুক্ত হয়েছে:
মগরাহাট পূর্ব বিধানসভা কেন্দ্রটি তফসিলি জাতি-ভুক্ত প্রার্থীদের জন্য সংরক্ষিত জয়নগর লোকসভা কেন্দ্রের অংশ। কুলপি, রায়দিঘি, মন্দিরবাজার ও মগরাহাট পশ্চিম বিধানসভা কেন্দ্রগুলি মথুরাপুর লোকসভা কেন্দ্রের অন্তর্গত। এই লোকসভা কেন্দ্রটিও তফসিলি জাতি-ভুক্ত প্রার্থীদের জন্য সংরক্ষিত। ডায়মন্ড হারবার ও ফলতা বিধানসভা কেন্দ্র দু’টি ডায়মন্ড হারবার লোকসভা কেন্দ্রের অংশ।
১৯৮৯ বাংলাদেশ দাঙ্গা

১৯৮৯ বাংলাদেশ দাঙ্গা হলো ১৯৮৯ সালের অক্টোবরে - নভেম্বর মাসে বাঙালি হিন্দুদের বিরুদ্ধে পর্যায়ক্রমিক আক্রমণ ছিল ভারতের অযোধ্যাতে বাবরি মসজিদ ভেঙে রাম মন্দিরের ভিত্তি স্থাপনের প্রতিশোধ হিসাবে দেখা হয়েছিলো। সাম্প্রদায়িক সহিংসতায় হাজার হাজার হিন্দু বাড়িঘর এবং ব্যবসা প্রতিষ্ঠান ধ্বংস হয়ে যায়। ৪০০ এরও বেশি হিন্দু মন্দির ধ্বংস করা হয়েছিল।
১৯৮৯ সালের ৩০ অক্টোবর কারফিউ সত্ত্বেও চট্টগ্রামে হিন্দু দোকানগুলিতে লুটপাট ও আগুন ধরিয়ে দেওয়া হয়। হিন্দু নারী-পুরুষকে আক্রমণ ও শ্লীলতাহানি করা হয়েছিল। ১০ নভেম্বর, হিন্দু বিরোধী শ্লোগান দিয়ে মুসলিম জনতা খুলনায় একটি মিছিল বের করে। জনতার দ্বারা হিন্দু মন্দিরে আক্রমণ ও ধ্বংস হয়। মুসলিম জনতা ১১ ই নভেম্বর নরসিংদীতে হিন্দুদের দোকান ও মন্দিরে হামলা চালায়। ২৫ টিরও বেশি হিন্দু মালিকানাধীন দোকানগুলিতে আগুন ধরিয়ে দেওয়া হয়েছিল এবং তিনটি মন্দিরে ছবিগুলো ছিন্নভিন্ন করা হয়েছিল। জনতার নেতৃত্বে ছিলেন মাওলানা তাজুল ইসলাম, যিনি আগ্নেয়াস্ত্র বহন করেছিলেন এবং হিন্দু-বিরোধী স্লোগান তোলেন। ১ নভেম্বর, বরিশালের ব্রজমোহন কলেজের হিন্দু শিক্ষার্থীদের উপর হামলা করা হয়েছিল, তাদের পিটিয়ে মেরে ছাত্রাবাস থেকে ফেলে দেওয়া হয়েছিল। কুমিল্লায় রাম ঠাকুর উৎসব চলাকালীন হিন্দু ধর্মাবলম্বীদের উপরে ইট-পাথর নিক্ষেপ করা হয়েছিল। ভক্তদের কেউ কেউ গুরুতর আহত হন। ১৮ নভেম্বর, ৫০০ জন মুসলিম জনতা খুলনায় হিন্দু মালিকানাধীন দোকানে পাথর নিক্ষেপ করে এবং ৫০ জন আহত হয়।
আব্দুল্লাহ সাবা

আল-আব্দুল্লাহ সাবা (আরবী: عبدالله السبع, "সাতজন আবদুল্লাহ") হলেন ইসলামের নবী মুহাম্মদ এর সাহাবীদের মধ্যে সর্বাধিক বিখ্যাত আবদুল্লাহ। তারা হলেন আলাদা সাতজন ব্যক্তি যাদের নাম আবদুল্লাহ হিসাবে বর্ণিত হয়েছে।
মালয়েশিয়ায় ইসলামি ব্যাংকিং

মালয়েশিয়ায় ইসলামী ব্যাংকিং শুরু হয়েছিল ১৯৬৩ সালের সেপ্টেম্বরে, যখন পার্বাদানান ওয়াং সিম্পানান বাকল-বাকাল হাজী (PWSBH) প্রতিষ্ঠিত হয়। PWSBH মুসলমানদের হজ ( মক্কায় তীর্থযাত্রার) খরচ বাঁচানোর জন্য একটি সংস্থা হিসাবে প্রতিষ্ঠিত হয়েছিল। ১৯৬৯ সালে PWSBH পেবাজাত উরুসান হাজীর সাথে একত্রিত হয়ে লেম্বাগা উরুসান ডান তাবং হাজী (বর্তমানে লেম্বাগা তাবুং হাজী নামে পরিচিত) গঠিত হয়।
মালয়েশিয়ায় প্রথম ইসলামী ব্যাংক ১৯৮৩ সালে প্রতিষ্ঠিত হয়েছিল। ১৯৯৩ সালে বাণিজ্যিক ব্যাংক, মার্চেন্ট ব্যাংক এবং ফিনান্স সংস্থাগুলিকে ইসলামী ব্যাংকিং প্রকল্পের (আইবিএস) আওতায় ইসলামী ব্যাংকিং পণ্য ও পরিষেবা সরবরাহের অনুমতি দেওয়া হয়েছিল। এই সংস্থাগুলির তহবিলের যাতে মিশে না যায় তা নিশ্চিত করার জন্য প্রচলিত ব্যাংকিংয়ের ব্যবসায় থেকে ইসলামী ব্যাংকিং লেনদেনের তহবিল আলাদা করা হয়।
মালয়েশিয়ার যে সব ব্যাঙ্ক ইসলামিক পণ্য সরবরাহ করে তাদের সংখ্যা ২০১৫ সালে বেড়ে ১৬ হয়ে যায় । ব্যাংক ছাড়াও অন্যান্য যে সব নন-ব্যাঙ্ক মধ্যস্থতাকারীরা ইসলামিক পণ্য সরবরাহ করে তারা হল মালয়েশিয়া বিল্ডিং সোসাইটি বেরহাদ (এমবিএসবি) এবং মালয়েশিয়া সমবায় কমিশনের (এসকেএম) অধীনে নিবন্ধিত সমবায়।
মালয়েশিয়ায় জাতীয় শরিয়াহ উপদেষ্টা কাউন্সিল( বিএনএমকে ) কর্তিক ব্যাংক নেগারা মালয়েশিয়াতে (বিএনএম) সংস্থাগুলি পরিচালনার জনু শরিয়াহ বিষয়গুলির পাশাপাশি তাদের পণ্য ও পরিষেবা সম্পর্কে পরামর্শ দেয়। ২০০০ সালে ব্যাংক নেগ্রারা মালয়েশিয়া মালয়েশিয়ায় ইসলামিক ফিনান্সের জন্য দক্ষ এবং প্রশিক্ষিত কর্মচারী সরবরাহ করার জন্য ইসলামিক ফিনান্সে ইন্টারন্যাশনাল সেন্টার ( INCEIF ) একটি আলাদা করে বিশ্ববিদ্যালয় প্রতিষ্ঠা করে । আন্তর্জাতিক ইসলামী অর্থ কেন্দ্র হিসাবে দেশের অবস্থানকে আরও জোরদার করার জন্য মালয়েশিয়া সরকারের এই উদ্যোগের অংশ হিসাবে এই বিশ্ববিদ্যালয়টি প্রতিষ্ঠিত করেছিল। এটি বিশ্বের একমাত্র বিশ্ববিদ্যালয় যা পুরোপুরি ইসলামিক ফিনান্সে স্নাতকোত্তর বিষয়ে পড়ানো হয়।
২০০৫ সালের জুনে, নিউ ইয়র্ক সিটির এবং কুয়ালালামপুরের আরএইচবি সিকিউরিটিজ একটি নতুন "ইসলামিক মালয়েশিয়া ইনডেক্স" চালু করার জন্য কমিটি গঠন করেছিল । মালয়েশিয়ার বিভিন্ন শরিয়া ভিত্তিক মানদণ্ড অনুসরণকারী মালয়েশিয়ার সংস্থাগুলির প্রতিনিধিত্বকারী ৪৫ টি স্টক সংকলন তৈরি করে । তিনটি পরিবর্তনশীল রাশির (একটি ইনডেক্সড সংস্থার মোট ঋণ, তার মোট নগদ ও সুদ বহনকারী সিকিওরিটি এবং এর অ্যাকাউন্টগুলি গ্রহণযোগ্য) প্রতিটি অবশ্যই ১২ মাসের গড় মূলধনের ৩৩% এর কম হতে হবে।
মেলাক্কাল কানাভাই

মেলাক্কাল ভারতের তামিলনাড়ুর মাদুরাই জেলার একটি গ্রাম, যেখানে বরুশাই সৈয়দ ইব্রাহিম ওয়ালীউল্লাহর সমাধি পাওয়া যায়।
মেলাক্কাল উত্তরে নাগমালাই পাহাড়, দক্ষিণে ভাইগাই নদী দ্বারা বেষ্টিত একটি গ্রাম।
ভারুশাই সৈয়দ ইব্রাহীম শহীদ ওয়ালীউল্লাহ হল এরওয়াদির সুলতান সৈয়দ ইব্রাহিম শাহীদ বাদুশা নায়াগম এর বংশধর হয় । তিনি মুরসাল ইব্রাহিম শহীদ এর দাদু ছিলেন ।এটির অবস্থান মায়াকুলাম এর থাচু ওরানির কাছে যেটি ইস্ট-কোস্ট রোডের এরভাদি এবং কিলাক্কারাই এর মাঝে অবস্থিত । তিনি নল্লা ইব্রাহিম ওয়ালিউল্লাহর প্রপিতামহ এবং ইনি এরওয়াদি দরগাহের সমস্ত লেবাই মুজাবির (হকদার) দের পূর্বপুরুষ। নল্লা ইব্রাহিমের দরগাহ (যার প্রকৃত নাম মুহাম্মদ ইব্রাহিম ) এরওয়াদি মূল দরগাহ ক্যাম্পাসে অবস্থিত। সৈয়দ বরুশাই ইব্রাহিম শহীদ ওয়ালিউল্লাহর দরগা ধর্মীয় সম্প্রীতির জন্য বিখ্যাত । এখানে সমস্ত ধর্মের লোকেরা সমবেত হয়ে থাকেন ।
কৃষিকাজ এর পাশাপাশি এরা নদী থেকে মাছ ধরে জীবিকা নির্বাহ করে থাকেন । ।
ইরানের মসজিদের তালিকা

২০১৫ সালের আনুষ্ঠানিক পরিসংখ্যান অনুসারে, অনুমান করা হয় যে ইরানে ৪৭,২৯১টি শিয়া মসজিদ এবং ১০,৩৪৪টি সুন্নি মসজিদ রয়েছে।
এটি প্রদেশ অনুযায়ী ইরান এর মসজিদ এর তালিকা।
সুগুত

সুগুত () তুরস্কের বিলেসিক প্রদেশের একটি পাহাড়ী ছোট শহর। এটি দেশের উত্তর-পশ্চিমের মারমারা অঞ্চলে অবস্থিত। যার আয়তন ৫৯৯ বর্গকিলোমিটার। পশ্চিমে বিলেসিক সীমান্ত, উত্তরে গুলপাজারি, উত্তর-পূর্ব দিকে ইনহিসার, দক্ষিণ-পূর্ব দিকে তেপেবাসি এবং দক্ষিণ-পশ্চিমে বুজুইউক। সুগুত জেলায় ৫টি পৌরসভা এবং ২৩টি গ্রাম রয়েছে। এটি ছিল উসমানীয় সাম্রাজ্যের প্রথম রাজধানী।
২০০৯ সালে জনসংখ্যা ছিল ১৫০০৭ জন। ২০১৩ সালের আদমশুমারি অনুযায়ী জনসংখ্যা হলো ১৪,২১৬ জন। ২০১৯ সালের হিসাব অনুযায়ী এই জেলার জনসংখ্যা হলো ১৩,১৪২ জন।
সুগুতে পশ্চিম আনাতোলিয়ার একটি সেলজুক তুর্কি উপজাতির বসবাস ছিল যা পরবর্তীতে উসমানীয় সাম্রাজ্যের জন্ম দেয়। এখানে একটি ছোট উপজাতি ছিল যা সেলজুক তুর্কিদের কায়ি গোত্রের শাখা। যারা ১২ ও ১৩ শতকে আনাতোলিয়াতে বসতি স্থাপন করেছিল। সুগুত গ্রামটি চারদিকে বৃহত্তর তুর্কি উপজাতি দ্বারা বেষ্টিত ছিল: উত্তরে এস্কেনডেরাম, পূর্বে এস্কেহির, দক্ষিণে কোনিয়ালি; পশ্চিমে পূর্ব রোমান সাম্রাজ্য । জনশ্রুতিতে রয়েছে যে, ১৩ শতকের শেষভাগে উপজাতি প্রধান আরতুগ্রুল সাহসিকতার সাথে শত্রুদেরকে প্রতিহত করে রেখেছিলেন, যাতে করে তাঁর পুত্র ওসমান তাঁর রাজত্বকাল (১২৯৯ থেকে ১৩২৬ সাল) সমস্ত এলাকা জয় করতে সক্ষম হোন। ওসমানের পর মৃত্যুর পরে ওসমানের পুত্র ওরহান ক্ষমতায় এলে তিনি তাঁর পিতার সম্মানে উপজাতির নাম ওসমানীয় রাজবংশ বলে নামকরণ করেন। সুগুত শহরটি (১২৩১ সাল পর্যন্ত নাম ছিল থিবেশন) ১৩২৬ সালে বাইজেন্টাইন সাম্রাজ্য কর্তৃক বুরসা শহর দখলের আগ পর্যন্ত উসমানী উপজাতির শহর বা রাজধানী ছিল। এই অঞ্চলে বুরসা একটি উল্লেখযোগ্য শহর হওয়ায় রাজধানী সুুগুত থেকে বুরসায় স্থানান্তরিত করা হয়েছিল।
সুগুত সুলতান প্রথম ওসমানের জন্মস্থান। ১২৩১ সালে সুগুত আরতুগ্রুল সেলজুক সাম্রাজ্যের জন্য নিসিয়ান সাম্রাজ্য থেকে দখল করে নেয়। এটি হুদাবেনদীগীর বেলায়েতের আরতুগ্রুল সানজাকের কাজা কেন্দ্র ছিল, যার কেন্দ্রবিন্দু ছিল বিলাসিক।
তুরস্কের স্বাধীনতা যুদ্ধের সময় সুগুত তিনবার গ্রীক সেনাদের দখলে ছিল: ৮-১১ জানুয়ারী ১৯২১, ২৪ মার্চ -২১ এপ্রিল ১৯২১ এবং ১২ জুলাই ১৯২১-৬ সেপ্টেম্বর ১৯২২।
আজ সুগুত তুরস্কের বিলাসিক প্রদেশের আর্দ্র নদী উপত্যকার একটি ছোট শহর। তুর্কি ইতিহাস এবং অটোমান সুলতানদের জীবন-আকার সুগুত এথনোগ্রাফিকাল জাদুঘরে প্রদর্শিত হয়। এছাড়া এটি বিলাসিক প্রদেশের বিলাসিক ও বুজুইইক শহরের পর তৃতীয় বৃহত্তম শহর। সুগুতের বাজার প্রতি বৃহস্পতিবার খোলা থাকে। পরিদর্শন ও কেনাকাটা করার জন্য ইনহিসার এবং ইয়েনিপাযার লোক আসে।
পাওথৌ

পাওথৌ (; ) উত্তর চীনের অন্তর্দেশীয় মঙ্গোলিয়া স্বায়ত্তশাসিত অঞ্চলের সবচেয়ে জনবহুল নগরী। এই জেলা-স্তরের পৌরসভাটি হুয়াং হো নদীর (পীত নদীর) উত্তরীয় মহাবাঁক অংশে নদীটির উত্তর তীরে অন্তর্দেশীয় মঙ্গোলিয়ার প্রশাসনিক রাজধানী হোহ্‌-হত নগরী থেকে ১৬০ কিলোমিটার পশ্চিমে অবস্থিত। মূল পাওথৌ নগরীতে ২০ লক্ষ এবং এর বৃহত্তর প্রশাসনিক অঞ্চলে ২৬ লক্ষের বেশি লোকের বাস। "পাওথৌ" কথাটির অর্থ "হরিণের শহর"। এছাড়া এটিকে "গোবি মরুভূমির ইস্পাত নগরী" () নামেও ডাকা হয়।
৭ম থেকে ১০ম শতকের মধ্যে থাং রাজবংশের শাসনামলে এই এলাকায় একটি বসতি ও সেনাছাউনি স্থাপিত হয়। এরপরে মঙ্গোল জাতির লোকেরা এর নিয়ন্ত্রণ নিয়ে নেয়। ১৮শ শতকের শুরু পর্যন্তও এটি একটি ছোট গ্রাম ছিল। ছিং রাজবংশের শাসনামলে ১৮শ শতকের শেষ দিকে এটি ধীরে ধীরে বাজার শহরে পরিণত হয়। ১৯২৩ সালে চীনের জাতীয় রাজধানী বেইজিং থেকে পাওথৌ পর্যন্ত রেলসংযোগ প্রতিষ্ঠিত হলে শহরটি অর্থনৈতিক উন্নতি ঘটতে শুরু করে। ১৯২৫ সালে এটিকে একটি প্রশাসনিক উপজেলা বা কাউন্টির মর্যাদা দেওয়া হয়। এরপর শহরটি দ্রুত মঙ্গোলিয়া ও উত্তর-পশ্চিম চীনের সাথে বাণিজ্যের একটি কেন্দ্রে পরিণত হয়। দ্বিতীয় বিশ্বযুদ্ধের সময় এটি জাপানিদের নিয়ন্ত্রণে চলে যায় এবং জাপানিরা শহরের কাছেই কয়লা ও অন্যান্য খনিজের সমৃদ্ধ ভাণ্ডার আবিষ্কার করে।
১৯৪৯-এর পরে বেইজিংয়ের সাথ রেলসংযোগ পুনঃস্থাপন করা হয়। সেসময় এখানে মাত্র ১ লক্ষ লোকের বাস ছিল। চীনা সরকার এটিকে একটি শিল্পনগরীতে পরিণত করার সিদ্ধান্ত নেয়। উত্তরের পাইয়ান ওপো এলাকার লৌহ আকরিক, পূর্বের শিকুয়াই অঞ্চলের তাছিং পর্বতমালা সংলগ্ন স্থানের কোক কয়লা এবং স্থানীয় চুনাপাথরের সুবাদে ১৯৬০-এর দশকে এসে পাওথৌ একটি লৌহ ও ইস্পাত শিল্প কেন্দ্রে পরিণত হয়। এখানে চীনের সেনাবাহিনীর জন্য লোহার ট্যাংক প্রস্তুত করা হত। এরপরে শহরটি কেবল অন্তর্দেশীয় মঙ্গোলিয়া বা উত্তর চীন নয়, বরং সমস্ত চীনের একটি প্রধান শিল্পনগরীতে পরিণত হয়। ১৯৯০-এর দশকে এখানে উচ্চ প্রযুক্তি শিল্প-উদ্যান প্রতিষ্ঠা করা হয়। এখানে যন্ত্রপাতি, রাসায়নিক দ্রব্য ও ইলেকট্রনীয় সামগ্রী শিল্পোৎপাদনের কারখানা আছে। মঙ্গোলীয় জাতির লোকেরা পাওথৌ নগরীর বৃহত্তম সংখ্যালঘু সম্প্রদায় গঠন করেছে।
ইস্পাতের পাশাপাশি পাওথৌতে বিরল মৃত্তিকা ধাতু পরিশোধন করা হয়। বর্তমানে বিশ্বের বিরল ধাতুর দুই-তৃতীয়াংশই পাওথৌ শহরে পরিশোধন করা হয়। এই বিরল মৃত্তিকা ধাতুগুলি (নিওডিমিয়াম ও সিরিয়াম) অত্যাধুনিক জীবনের সর্বত্র বিরাজমান: বায়ুকলের চুম্বক, বৈদ্যুতিক মোটরগাড়ির ইঞ্জিন, স্মার্টফোন ও সমতল পর্দার টেলিভিশনের পর্দা ও ইলেকট্রনীয় বর্তনী, কানের ইয়ারফোন ও কম্পিউটার হার্ড ডিস্কের চুম্বক, সর্বত্রই এগুলি ব্যবহৃত হয়। বিশ্বের আধুনিকতম তথ্যপ্রযুক্তির যন্ত্রগুলির বিরল কাঁচামাল আক্ষরিক অর্থেই পাওথৌ থেকে আসে। তবে এই পরিশোধন প্রক্রিয়াটি পরিবেশের জন্য অত্যন্ত বিপজ্জনক, মাটির সাথে বিপুল পরিমাণে অম্ল বা অ্যাসিড চালনা করে এই ধাতুগুলিকে পৃথক করা হয়। বেশিরভাগ দেশই এই বিপজ্জনক কাজ করতে আগ্রহী না হলেও চীন সারা বিশ্বের পুঁজিবাদী প্রযুক্তি ব্যবসা প্রতিষ্ঠানগুলির অর্থনৈতিক প্রবৃদ্ধির প্রয়োজনে এই কাজটি করার সিদ্ধান্ত নেয়। ফলে পাওথৌ শহর থেকে ৭৫ মাইল দূরে অত্যন্ত বিষাক্ত বর্জ্যের একটি বিশালাকার হ্রদের সৃষ্টি হয়েছে, যা সারা পৃথিবীর মানুষের উচ্চ ইলেকট্রনীয় প্রযুক্তির জন্য তৃষ্ণার কারণে সৃষ্ট এক দুঃখজনক পরিবেশ বিপর্যয়।
আল জামিয়াতুল আশরাফিয়া

আল জমিয়াতুল আশরাফিয়া (, ) ভারতের আহলে-সুন্নাত ওয়াল জামাআতর বেরলভী শাখার একটি ইসলামী শিক্ষাপ্রতিষ্ঠান। এটি উত্তর প্রদেশ রাজ্যের মুবারকপুরে অবস্থিত। আল জামিয়াতুল আশরাফিয়া ভারতের বৃহত্তম ইসলামি শিক্ষা প্রতিষ্ঠানগুলোর অন্যতম।
১৮৯৮ সালে তৎকালীন ব্রিটিশ ভারত মুবারকপুর শহরে "মিসবাহুল উলুম" নামে একটি মাদরাসা শুরু হয়েছিল। কিচাচের সৈয়দ শাহ আলী হুসেন আশরাফের নামানুসারে এর নামকরণ করা হয়েছিল 'আশরাফিয়া'। বহু বছর ধরে লড়াই করার পর এবং কয়েকবার লোকেশন সরিয়ে নেওয়ার পরে, হাফিজ আবদুল আজিজ মুরাদাবাদীর অর্থ সংগ্রহের মাধ্যমে একটি নতুন ভবন নির্মিত হয়েছিল। এটি বর্তমানে দারুল উলুম আহলে সুন্নাত আশরাফিয়া মিসবাহুল উলুম নামে পরিচিত। 
জামিয়াটি খুব ছোট তা বুঝতে পেরে হাফিজ আবদুল আজিজ ১৯৭২ সালের মে মাসে আশরাফিয়াকে আরও বড় ক্যাম্পাসে স্থানান্তরিত করার বিষয়ে আলোচনা করার জন্য একটি শিক্ষামূলক সম্মেলনের আয়োজন করেছিলেন। রেজভী আন্দোলনের ইসলামিক স্কলার মুস্তাফা রাজা খানের পুত্র আহমদ রাজা খান এবং আল্লামা আরশাদ কাদেরী ১৯৭২ সালে সুন্নি হানাফী ইসলামী ভাবাদর্শ প্রতিষ্ঠা করার জন্য আজমগড় শহরের বাহিরে এর ভিত্তিপ্রস্তর স্থাপন করেন। আল্লামা জিয়াউল মোস্তফা, আল্লামা আরশাদুল কাদেরী, আল্লামা মুমতাজ আহমদ আশরাফুল কাদেরী, মুফতি আবদুল মান্নান, মাওলানা শফী,জনাব ক্বারী ইয়াহইয়া ও কামারুজ্জামান আজমির মতো ব্যক্তিত্বরা প্রতিষ্ঠানের প্রয়োজনীয় তহবিল সংগ্রহের জন্য আবদুল আজিজ মুরাদাবাদীর সাথে কাজ করেছিলেন। 
এই বিশ্ববিদ্যালয়ে প্রায় ৫৫০০+ ছাত্র রয়েছে।
ভর্তি পরীক্ষার মাধ্যমে ভর্তি হতে হয়। যারা ভর্তি হতে ইচ্ছুক তাদের ৯ শাওয়াল সবাইকে ডাকা হয়। ১০ বা ১১ শাওয়াল ভর্তি পরীক্ষা অনুষ্ঠিত হয়। ১৮ শাওয়াল যথারীতি ক্লাশ আরম্ভ হয়।
১৯৯২ সালে মোবারকপুরের আল জামিয়াতুল আশরাফিয়া এর তত্ত্বাবধানে মুফতিদের নিয়ে গঠিত একটি সংস্থা হিসাবে সুন্নি বোর্ড গঠন করা হয়েছিল।
অ্যালান আমিন

অ্যালান আমিন ভারতের বলিউড, টলিউড এবং মলিউডের চলচ্চিত্র শিল্পের অ্যাকশন চিত্রের পরিচালক । তিনি ২০০১,২০০৪,২০০৬ সালে "মিশন কাশ্মীর" (2000), "কিয়ামতঃ সিটি আন্ডার থ্রেট" (2003) এবং "দাস(২০০৫)" চলচ্চিত্রের জন্য শ্রেষ্ঠ মারপিট বিভাগে ফিল্মফেয়ার পুরস্কার পান। এছাড়াও জগ্গা জাসোস (২০১৭) চলচ্চিত্রের জন্য তিনি ২০১৮ সালে শ্রেষ্ঠ মারপিট বিভাগে ফিল্মফেয়ার পুরস্কারে মনোনীত হন।
অ্যালান আমিন এমটিভি,"পালসার এমটিভি স্টান্ট ম্যানিয়া -এর" উপস্থাপক হিসাবে কাজ করে। তিনি "স্টান্ট ম্যানিয়াের" পরিচালক এবং সমন্বয়কারী।
আজিজি মসজিদ, উত্তর সুমাত্রা

আজিজি মসজিদ, উত্তর সুমাত্রা ইন্দোনেশিয়ার মুসলমানদের একটি উপাসনালয়। যা তেনজাং পুরা, উত্তর সুমাত্রায় অবস্থিত। এটি ছিল লাংকাট সালতানাতের রাজকীয় মসজিদ।
লাংকাট সালতানাতের উনিশ শতকের শেষের শাসক এবং টেংকু সুলতানের হাজী মুসা আল-খালিদী আল-মুয়াজজম সিয়াহর পুত্র টেংকু সুলতান আবদুল আজিজের নির্দেশে ১৮৮৯ সালে মসজিদটির নির্মাণকাজ শুরু হয়। মসজিদটির নকশা করেছিলেন এক জার্মান স্থপতি। বেশিরভাগ নির্মাণ শ্রমিক লাংকাট রিজেন্সি-র চীনা বাসিন্দা ছিলেন। পেনাং এবং সিঙ্গাপুর থেকে বাতাং সেরানগান নদীর মাধ্যমে নির্মাণ সামগ্রী প্রেরণ করা হয়েছিল এবং ৮০ টি গরুর গাড়ি দিয়ে তা স্থানান্তরিত করা হয়েছিল। মসজিদটির নির্মাণ কাজ শেষ হওয়ার আগে আবদুল আজিজ মারা গিয়েছিলেন। সুতরাং নির্মাণকাজটি তাঁর ছেলে টেংকু সুলতান মাহমুদ রহমত সায়াহ হাতে নিয়েছিলেন। মসজিদটির নির্মাণ কাজ ১৩ই জুন, ১৯০২ সালে শেষ হয়েছিল। ১৯২৬ সালে মসজিদটিতে একটি মিনার যুক্ত করা হয়।
১৯৭৮-১৯৭৯, ১৯৮০-১৯৮১ এবং ১৯৯০-১৯৯১ সালে মসজিদটি বেশ কয়েকবার সংস্কার করা হয়েছিল।
মসজিদ কমপ্লেক্সটি প্রায় জায়গা নিয়ে দাঁড়িয়ে আছে। প্রধান প্রার্থনা হলটি প্রায় ২৫x২৫ মিটার। প্রধান প্রার্থনা হলের উত্তর, দক্ষিণ এবং পূর্ব দিকে তিনটি মুঘল স্টাইলের প্রবেশদ্বার রয়েছে। মসজিদটির রয়েছে মুঘল-স্টাইলের গম্বুজ রয়েছে যা তামা দিয়ে সজ্জিত। সবচেয়ে ভারী গম্বুজটির ওজন প্রায় ৪০ টন। অভ্যন্তর প্রধানত মার্বেল পাথর ও ইতালিয়ান স্ফটিক ঝাড়বাতি দিয়ে সজ্জিত। মসজিদ কমপ্লেক্সের ভিতরে ল্যাংকাট সালতানাতের অন্তর্ভুক্ত রাজ পরিবারের বেশ কয়েকটি সমাধি রয়েছে। 
মালয়েশিয়ার কেদাহ শহরের জহির মসজিদের নির্মাণশৈলী থেকে অনুপ্রাণিত হয়ে আজিজি মসজিদের স্থাপত্য নির্মাণ করা হয়।
আব্দুল্লাহ ইবনে আবি আওফা

আব্দুল্লাহ ইবনে আবি আওফা (আরবী: عبد الله بن أبي أوفى) মুহাম্মাদের অন্যতম সাহাবী এবং একজন হাদিস বর্ণনাকারী ছিলেন।
১) আব্দুল্লাহ ইবনে আবি আউফা বর্ণিত:
এক ব্যক্তি বাজারে কিছু জিনিস প্রদর্শন করল এবং একটি মিথ্যা শপথ নিয়ে বলল যে তাদের জন্য এত বেশি পরিমানে দেওয়া হয়েছে যদিও তাদের সেই পরিমাণ প্রস্তাব করা হয়নি তারপরে নিম্নলিখিত ঐশ্বরিক আয়াতটি নাজিল হয়: -
"নিশ্চয়! যারা আল্লাহর নামে অঙ্গীকার করে ও তার কসম খেয়ে কিছুটা লাভ করে . . . তারা যন্ত্রণাদায়ক শাস্তি পাবে।"(৩:৭৭) ইবনে আবি আওফা যোগ করেন, "উপরে বর্ণিত ব্যক্তি হলেন একজন অবিশ্বাসী রিবা-ভক্ষক (অর্থাৎ সুদ গ্রহণকারী)।
২) আবদুল্লাহ ইবনে আবি আওফা:
"নবী বলেন: 'আল্লাহুম্মা তাহিরনি বিথ-থালজি ওয়াল-বরাদ ওয়াল-মা 'আল-বারিদ, আল্লাহুম্মা তাহিরনি মিন আদ-দুনুব কামা ইয়ুতাহার আথ-থাউব আল-আবায়াদ মিন অদ-দানাস (হে আল্লাহ, আমাকে বরফ, শিলাবৃষ্টি এবং ঠান্ডা পানি দিয়ে পবিত্র করুন, হে আল্লাহ, যেমন আমাকে সাদা পোশাক থেকে ময়লা পরিষ্কার করা হয় তেমনি পাপ থেকে আমাকে পবিত্র করুন।)."
আবু বাসীর

আবু বাসীর (রাঃ) ছিলেন রাসুলুল্লাহ (সা.)-এর একজন বিশিষ্ট সাহাবী, যিনি ইসলামের প্রথম যুগে মক্কার কুরাইশদের অত্যাচার থেকে মুক্তি পেতে চেয়েছিলেন এবং পরবর্তীতে এক প্রতিরোধ বাহিনী গঠন করেছিলেন।
আবু বাসীর (রাঃ) মক্কায় জন্মগ্রহণ করেন এবং ইসলাম গ্রহণের পর কুরাইশদের অত্যাচারের শিকার হন। তিনি হুদাইবিয়া সন্ধির পর মদিনায় হিজরত করতে চাইলে কুরাইশরা তাকে বাধা দেয় এবং বন্দি করার চেষ্টা করে।
হুদাইবিয়া সন্ধির শর্ত অনুযায়ী, নবী (সা.) আবু বাসীরকে কুরাইশদের কাছে ফিরিয়ে দিতে বাধ্য হন। কিন্তু আবু বাসীর পালিয়ে গিয়ে উপকূলীয় এলাকায় আশ্রয় নেন এবং সেখানে তিনি কুরাইশদের বণিক কাফেলাগুলোর ওপর আক্রমণ শুরু করেন। পরে আরও নির্যাতিত মুসলমানরা তার সাথে যোগ দেন এবং এক শক্তিশালী প্রতিরোধ বাহিনী গড়ে তোলেন। এই বাহিনী কুরাইশদের জন্য বড় চ্যালেঞ্জ হয়ে দাঁড়ায়।
আবু বাসীর (রাঃ) এর প্রতিরোধ বাহিনী কুরাইশদের এতটাই দুর্বল করে দেয় যে, তারা নবী (সা.)-কে অনুরোধ করে যেন তিনি তাদেরকে মদিনায় নিয়ে নেন। নবী (সা.) তার নেতৃত্বকে স্বীকৃতি দেন এবং তাদেরকে ইসলামের জন্য সংগ্রাম চালিয়ে যেতে উৎসাহিত করেন।
আবু বাসীর (রাঃ) আনুমানিক ৬৩০ খ্রিস্টাব্দে ইন্তেকাল করেন। তার সংগ্রাম ইসলামের ইতিহাসে এক গুরুত্বপূর্ণ অধ্যায় হিসেবে বিবেচিত হয়।
হামেদুর রহমান

ইকবাল হামেদুর রহমান (উর্দু:اقبال حميدرحمان; জন্ম ২৫ সেপ্টেম্বর ১৯৫৬)। তিনি বাঙালি বংশোদ্ভূত অবসরপ্রাপ্ত পাকিস্তানি বিচারক, ২০১৩ থেকে ২০১৬ সাল পর্যন্ত পাকিস্তান সুপ্রিম কোর্টের বিচারক হিসাবে দায়িত্ব পালন করেন।
বিচারপতি হিসাবে নিযুক্ত হওয়ার আগে তিনি সল্প পরিসরে ইসলামাবাদ হাইকোর্টের প্রধান বিচারপতি হিসাবে দায়িত্ব পালন করেছিলেন। তিনি প্রধানমন্ত্রী ইউসুফ রাজা গিলানির কাছ থেকে মনোনয়ন পেয়েছেন এবং রাষ্ট্রপতি আসিফ জারদারি নিয়োগ করেছেন। ব্যাপ্তিকালঃ ২০১০ থেকে ২০১৩ সাল পর্যন্ত। তিনি অসাম্প্রদায়িক বিচারব্যবস্থার জন্য গৌরব অর্জন করে, এবং তিনি বিখ্যাত প্রধান বিচারপতি হামুদুর রহমানের পুত্র।
আবু হাজাল মুসলিম ইবনে আওসাজা

আবু হাজাল মুসলিম ইবনে আওসাজা আল-আসাদি (আরবী: أَبُو حَجَل مُسْلِم ٱبْن عَوْسَجَة ٱلْأَسَدِيّ) ইসলামের নবী মুহাম্মদের একজন সাহাবি ছিলেন। তিনি কুফায় মুসলিম ইবনে আকিলকে সহায়তা করেছিলেন। অতঃপর তিনি তার পরিবারের সাথে হোসাইন ইবনে আলীর সেনাবাহিনীতে যোগদান করেন। কারবালার যুদ্ধে তিনি শহীদ হন।
তিনি হলেন খুজাইমা আল-আসাদির ছেলে আসাদের ছেলে দুদানের ছেলে তালাবার ছেলে সাদের ছেলে আওসাজার মুসলমান ছেলে। তাঁর কুনিয়াত হলো আবু হাজল। তিনি হোসাইন ইবনে আলীর সহচর ছিলেন। মুসলিম ইবনে আওসাজা ও হাবিব ইবনে মাজোয়াহির দু'জনই বনু আসাদ গোত্রের লোক ছিলেন।
মুসলিম ইবনে আওসাজা কুফায় হোসাইন ইবনে আলীর দূত মুসলিম ইবনে আকিলকে অস্ত্রের সাহায্যে সমর্থন করেন এবং হোসাইন ইবনে আলীর প্রতি আনুগত্যের শপথ নেওয়ার চেষ্টা করেছিলেন। উবায়েদ ইবনে যিয়াদের গুপ্তচর মাকিল, মুসলিম ইবনে আওসাজার মাধ্যমে মুসলিম ইবনে আকিলের নিরাপদ বাড়িটির সন্ধান পেয়েছিলেন। ফলস্বরূপ, হানী ইবনে উরওয়া যিনি তার বাড়িতে মুসলিম ইবনে আকিলকে আশ্রয় দিয়েছিলেন তাদের গ্রেপ্তার করা হয়েছিল। অতঃপর মুসলিম ইবনে আকিল সেনাবাহিনীকে সংগঠিত করতে মুসলিম ইবনে আওসাজাকে বনু আসাদ এবং মাদহিজ এর সেনাপতি হিসাবে এবং আরও কিছু সেনাপতিকে বেছে নিয়েছিলেন। হানী ইবনে উরওয়া এবং মুসলিম ইবনে আকিয়েল উবায়দুল্লাহ ইবনে যিয়াদ কর্তৃক নিহত হওয়ার পরপরই মুসলিম ইবনে আওসাজা কিছুক্ষণের জন্য নিরাপদ বাড়িতে লুকিয়েছিলেন। এরপরে তিনি কারবালায় পরিবারের সাথে হোসাইন ইবনে আলীর সেনাবাহিনীতে যোগ দেন।
তাসুয়ার রাতে হোসাইন ইবনে আলী তার সৈন্যদের বলেছিলেন:
এরপর কিছু সাহাবী আবারও হোসাইন ইবনে আলীর প্রতি তাদের আনুগত্য ও বিশ্বস্ততার কথা ঘোষণা করেন। বনু হাশিমের বংশধরদের পরে, মুসলিম ইবনে আওসাজা প্রথম ব্যক্তি যিনি বলেছিলেন:
তিনি কারবালার যুদ্ধে বারবার এই নীতিবাক্য ব্যক্ত করেছিলেন:
আসাদ মানে সিংহ।
আমর ইবনে কার্তাহ এর আগে কারবালার যুদ্ধে প্রথম নিহত হন মুসলিম ইবনে আওসাজা। তাঁর বয়স হয়েছিল প্রায় ৭০ বছর।
জর্জ মাডি

জর্জ হোরাশিও মাডি (; জন্ম: ২৬ নভেম্বর, ১৯১৫ - মৃত্যু: ৮ জুন, ২০০২) সেন্ট ক্যাথরিনের স্পেনিশ টাউন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন জর্জ মাডি। তবে, উইজেডেনে তাকে ‘মুদি’ নামে লিপিবদ্ধ করা রয়েছে।
১৯৩১-৩২ মৌসুম থেকে ১৯৫১-৫২ মৌসুম পর্যন্ত জর্জ মাডি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহী বামহাতি ব্যাটসম্যান ও বামহাতি স্পিনার হিসেবে খেলতেন। সফররত এমসিসি দলের বিপক্ষে জ্যামাইকার সদস্যরূপে ৯৪ ও অপরাজিত ৬০ রানের ইনিংস খেলেন।
১৯৩১-৩২ মৌসুমে লর্ড টেনিসনের নেতৃত্বে সফররত ইংরেজ দলের বিপক্ষে প্রথম-শ্রেণীর ক্রিকেটে জর্জ মাডি’র অভিষেক ঘটে। ১৯৫১-৫২ মৌসুম পর্যন্ত সতেরোটি খেলায় অংশ নিয়েছিলেন। এক পর্যায়ে তিনি সম্মানীয় কোচের দায়িত্ব ছিলেন ও তরুণ আল্ফ ভ্যালেন্টাইনকে প্রশিক্ষণ প্রদান করেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ মাডি। ১৪ মার্চ, ১৯৩৫ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
মার্চ, ১৯৩৫ সালে কিংস্টনে অনুষ্ঠিত ঐ টেস্টে সফরকারীদেরকে পরাজিত করার মাধ্যমে ওয়েস্ট ইন্ডিজ দল প্রথম সিরিজ জয়ের গৌরব অর্জন করে। ছয় নম্বরে ব্যাটিংয়ে নেমে তিনি মাত্র পাঁচ রান সংগ্রহ করলেও অপর প্রান্তে সতীর্থ জর্জ হ্যাডলি ২৭০ রানে অপরাজিত অবস্থায় মাঠ ছেড়েছিলেন। তবে, সফরকারী দলের লেস অ্যামেস ও জ্যাক ইডনের মধ্যকার ষষ্ঠ উইকেটে ১৫৭ রানের জুটি ভেঙে কৃতিত্বের পরিচয় দেন। অন্যদিকে, ফলো-অনের কবলে পড়াকালীন ইংরেজ অধিনায়ক বব ওয়াট ভাঙা চোয়ালে রিটায়ার্ড হার্ট হতে বাধ্য হন।
১৯৪৮ সালে জন গডার্ডের স্থলাভিষিক্ত হয়ে ভারত গমনার্থে তাকে দলে অন্তর্ভুক্ত করা হয়েছিল। তবে, লন্ডনে পৌঁছার পর তাকে জানানো হয় যে তার দরকার নেই। ১৯টি প্রথম-শ্রেণীর খেলায় অংশ নিয়ে ২২.২৩ গড়ে ৫৭৮ রান তুলেন ও ৩৫.৪৫ গড়ে ৪২ উইকেট লাভ করেছিলেন তিনি। আগস্ট, ১৯৩৮ সালে জ্যামাইকায় সফররত অক্সফোর্ড ও কেমব্রিজ বিশ্ববিদ্যালয় ক্রিকেট ক্লাবের বিপক্ষে মাত্র নয় ওভারে ৫/৩২ বোলিং পরিসংখ্যান গড়েন। এটিই তার সেরা বোলিং পরিসংখ্যান হিসেবে চিত্রিত হয়ে আছে।
৮ জুন, ২০০২ তারিখে ৮৬ বছর বয়সে জ্যামাইকার সেন্ট ক্যাথরিন এলাকায় জর্জ মাডি’র দেহাবসান ঘটে। মৃত্যুকালীন তিনি ওয়েস্ট ইন্ডিজের বয়োজ্যেষ্ঠ জীবিত টেস্ট ক্রিকেটারের মর্যাদা লাভ করেছিলেন। পরবর্তীতে, এসমন্ড কেন্টিশ এ সম্মাননার অধিকারী হন।
সিদ্দিকুর রহমান (মানিকগঞ্জের রাজনীতিবিদ)

মোহাম্মদ সিদ্দিকুর রহমান বাংলাদেশের মানিকগঞ্জ জেলার রাজনীতিবিদ ও মানিকগঞ্জ-১ (দৌলতপুর, শিবালয় ও ঘিওর) আসনের সাবেক সংসদ সদস্য।
সিদ্দিকুর রহমান মানিকগঞ্জ জেলায় জন্মগ্রহণ করেন।
সিদ্দিকুর রহমান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে মানিকগঞ্জ-১ (দৌলতপুর, শিবালয় ও ঘিওর) আসন থেকে সংসদ সদস্য নির্বাচিত হয়েছিলেন।